recursal/SuperWikiNEXT-32B huggingface dataset:
**Løvetamarin** (*Leontopithecus rosalia*) er en vestape i gruppen *silkeaper*, som opprinnelig holder til i det sørøstre Brasil. Den er ca. 40 cm lang (pluss tilsvarende hale), veier 600–700 gram og kan nå en alder på 10-15 år. Løvetamarin (eller **løveape**) er den største av de såkalte silkeapene.

Løvetamarin er en dagaktiv ape som lever i trær, og spiser insekter, edderkopper, padder, egg, små virveldyr, skudd, frukter og blader. Ulike de fleste aper har den klør i stedet for negler. Hanner og hunner ser helt like ut, den er altså ikke dimorf. Hunnene går drektige i 5 måneder.

Arten lever i familiegrupper, og holder til høyt oppe trekronene – om lag 30 meter oppe eller mer. Den er truet av skogshogst, og finnes bl.a i Ålborg Zoo og Kristiansand Dyrepark. I vill tilstand er det bare 200–300 individer igjen.

Løvetamarin har gyllen manke og hode, men lys gyllen til hvit kropp. Arten likner den nære slektningen (varianten) Gyldenhode-løvetamarin *(Leontopithecus rosalia chrysomelas)*, men sistnevnte har svart kropp og gyllen manke.

Referanser
----------

1. ↑  Kierulff, M.C.M. Rylands, A.B. & de Oliveira, M.M. 2008. *Leontopithecus rosalia*. In: IUCN 2013. IUCN Red List of Threatened Species. Version 2013.2. Besøkt 11. april 2014.

Eksterne lenker
---------------

* (en) *Løvetamarin* i Encyclopedia of Life Rediger på Wikidata

* (en) *Løvetamarin* i Global Biodiversity Information Facility Rediger på Wikidata

* (en) *Løvetamarin* hos ITIS Rediger på Wikidata

* (en) *Løvetamarin* hos NCBI Rediger på Wikidata

* (en) *Kategori:Leontopithecus rosalia* – bilder, video eller lyd på Wikimedia Commons Rediger på Wikidata

* (en) *Leontopithecus rosalia* – galleri av bilder, video eller lyd på Wikimedia Commons Rediger på Wikidata

* *Leontopithecus rosalia* – detaljert informasjon på Wikispecies Rediger på Wikidata
* Ålborg Zoo om løvetamarin.
* Knuthenborg Park og Safari, Danmark. Arkivert 13. september 2007 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
**Ruth Arnestad Lødrup** (født 20. oktober 1902 i Kristiania, død 4. september 1981 i Oslo) var en norsk designer og tekstilkunstner. Hun er best kjent for sitt virke som tekstildesigner, men hun designet også bruksgjenstander og brukskunst for blant annet Hadeland Glassverk og Egersund Fayancefabrikk.

Utdanning
---------

I 1919 begynte hun sine studier ved Statens kvinnelig industriskole, før hun fortsatte studier ved Nini Stoltenbergs vevskole og Statens Håndverks- og Kunstindustriskole. Hun var ferdigutdannet fra sistnevnte skole i 1926.

Virke
-----

Arnestad Løpdrup var en del av en generasjon med modernistiske brukskunstnere som designet en rekke type gjenstander. I 1930-årene designet hun husholdningsartikler og brukskunst for Egersund Fayancefabrikk og Hadeland Glassverk, i tillegg til at hun gjorde seg bemerket som designer av bokbind.

Hennes viktigste innsats var likevel som tekstilkunstner. Da Oslo rådhus åpnet i 1950 var det med en rekke møbelstoffer, gardiner, veggdekker og tepper tegnet av Arnestad Lødrup. Etter hvert i karrieren spesialiserte hun seg innen kirketekstiler, og de fleste av hennes offentlige verk gjennom resten av hennes karriere var dette.

På 1930-tallet deltok hun også i en rekke kollektivutstillinger både nasjonalt og internasjonalt, deriblant Verdensutstillingen i Paris i 1937 og Håndverksutstillingen i Berlin i 1938. Ved sistnevnte utstillinge vant hun bronsemedalje.

Hun underviste også i tekstiltegning ved Statens kvinnelige industriskole i årene 1932-1965.

Utvalgte verk
-------------

* Paramenter til en rekke kirker, bl.a.: Messehakel, Moss kirke (1929), Uranienborg kirke, Oslo (1929 og 1931), Nidarosdomen (1939)
* Bispekåpe, Hålogaland bispedømme (1930)
* Messehakel, Sjømannskirken i London (1931), Domkirken i Bergen (1934), Fagerborg kirke, Oslo (1936), Lillestrøm kirke (1949)
* Paramenter og gulvtepper, Kong Haakons kirke, København (1958)
* Antependium, Hoff kirke, Toten (1959)
* Prekestolklede, Ål kirke (1959)
* Messehakel, Rakkestad kirke (1962), Grorud kirke (1964), Egersund kirke (1965), Vardø kirke (1968), Brønnøysund kirke (1979)
* Gulvtepper Festgalleriet og gardiner Formannskapssalen, Rådhuset i Oslo (1950)
* Kunstindustrimuseet i Oslo

Referanser
----------

1. 1 2   Norsk kunstnerleksikon, Norsk kunstnerleksikon ID Ruth\_Arnestad\_Lødrup, besøkt 9. oktober 2017[Hentet fra Wikidata]
2. 1 2   KulturNav, KulturNav-ID b2d41277-4d27-49b2-85ee-4641ee4fba2e, besøkt 9. oktober 2017[Hentet fra Wikidata]
3. 1 2  «Ruth Arnestad Lødrup – Norsk kunstnerleksikon». *Store norske leksikon* **(norsk)**. Besøkt 8. mars 2017.
4. ↑  «Lødrup, Ruth Arnestad (1902 - 1981) - KulturNav». *kulturnav.org*. Besøkt 8. mars 2017.
5. ↑  Just, Carl 1897-1990 (1. januar 1952). *Rådhuset i Oslo*. Oslo: Aschehoug.

Eksterne lenker
---------------

* Nasjonalmuseets samlinger

|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** KulturNav **·** KulturNav
 |
| Medaljeoversikt |
| --- |
| Konkurrerte for Russlands flagg Russland |
|  i aking: |
| De olympiske ringer Vinter-OL for ungdom |
| Sølv | 2016 Lillehammer | Stafett |
| Bronse | 2016 Lillehammer | Dobbel |

**Konstantin Korsjunov** (russisk: Константин Коршунов, født 8. juli 1998) er en russisk aker, som har sølv i stafett og bronse i dobbel fra Vinter-OL for ungdom 2016 på Lillehammer som fremste internasjonale meritter.

Han har drevet med aking siden 2010.

Idrettskarriere
---------------

2014/15
Korsjunov deltok i verdenscupen i aking for ungdom 2014/15, der han vant dobbel sammen med Vsevolod Kasjkin i ett av rennene, som ble arrangert i Winterberg. De to kom på 4.-plass i dobbel sammenlagt, og i singel kom Korsjunov på 42.-plass.

2015/16
Ved verdenscupen i aking for ungdom 2015/16 har han en andreplass i dobbel fra Königssee som beste resultat. I singel har han kun en 15.-plass og en 27.-plass i verdenscupen.

Han deltok ved Vinter-OL for ungdom 2016 på Lillehammer, der han fikk bronse i dobbel, sammen med Kasjkin. I lagstafetten kom Russland på andreplass, bak Tyskland.

Referanser
----------

Eksterne lenker
---------------

* (en) Konstantin Korsjunov – Olympedia Rediger på Wikidata

* (en) Konstantin Korsjunov – FIL Rediger på Wikidata

* (en) Konstantin Korsjunov – TheSports.org Rediger på Wikidata
* (en) Profil hos ungdoms-OL 2016 Arkivert 28. oktober 2017 hos Wayback Machine.
**OutKast** var en amerikansk hiphopduo fra Atlanta, Georgia som startet i 1992. Opprinnelig var duoens musikkstil en blanding av stilartene Dirty South og G-Funk, men de har siden blandet inn elementer fra andre musikkstiler som funk, soul, pop, elektronika og jazz. Duoen består av André «André 3000» Benjamin (tidligere kjent under navnet «Dre») og Antwan «Big Boi» Patton.

OutKast er tidenes mestselgende hiphop-gruppe og har solgt over 20 millioner eksemplarer av sine 7 album. Dobbeltalbumet *Speakerboxxx/The Love Below* fra 2003 har alene solgt over 10 millioner eksemplarer og er et av 4 hiphop-album som har solgt til diamant i USA. For albumet og singelen «Hey Ya!» fikk bandet 3 Grammy-priser i 2004, blant annet Album of the Year (årets album).

Duoen har siden 2007 arbeidet med soloprosjekter. Big Boi har gitt ut to plater, Sir Lucious Left Foot... The Son Of Chico Dusty (2010) og Vicious Lies And Dangerous Rumours (2012). Begge plater har mottatt strålende kritikker og gode salgstall. André 3000 har for det meste medvirket til andre artisters utgivelser, blant andre John Legend, Young Jeezy, Drake, Frank Ocean og Rick Ross. Selv om de to fortsatt har et godt forhold seg imellom, er det høyst uklart om duoen noen sinne vil lage musikk sammen igjen, og på hvor stor skala dette i så fall vil være. Big Boi vil gjerne samarbeide med Dre, noe han viste med sine remixer av de André 3000-assisterte sangene «Pink Matter» og «Trouble» i januar 2013.

Diskografi
----------

* *Southernplayalisticadillacmuzik* (1994)
* *ATLiens* (1996)
* *Aquemini* (1998)
* *Stankonia* (2000)
* *Big Boi & Dre Present... Outkast* (2001) (Samleplate)
* *Speakerboxxx/The Love Below* (2003)
* *Idlewild* (2006)

Eksterne lenker
---------------

* Offisielt nettsted Rediger på Wikidata

* (en) Outkast – kategori av bilder, video eller lyd på Commons Rediger på Wikidata
* (en) OutKast på Internet Movie Database Rediger på Wikidata
* (en) OutKast på Apple Music Rediger på Wikidata

* (en) OutKast på Discogs Rediger på Wikidata

* (en) OutKast på MusicBrainz Rediger på Wikidata

* (en) OutKast på SoundCloud Rediger på Wikidata

* (en) OutKast på Spotify Rediger på Wikidata

* (en) OutKast på Songkick Rediger på Wikidata

* (en) OutKast på Songkick Rediger på Wikidata

* (en) OutKast på Last.fm Rediger på Wikidata

* (en) OutKast på Genius — sangtekster Rediger på Wikidata

* (en) OutKast på AllMusic Rediger på Wikidata
* OutKast på Twitter Rediger på Wikidata

* OutKast på Facebook Rediger på Wikidata

* OutKast på Instagram Rediger på Wikidata

* OutKast på YouTube Rediger på Wikidata

* OutKast på Myspace Rediger på Wikidata

* OutKast på Tumblr Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BBC Things **·** Munzinger **·** MusicBrainz **·** Discogs **·** AllMusic
 |
***Driver dugg, faller regn*** er en svensk film fra 1946, i regi av Gustaf Edgren. Hovedrollene spilles av Mai Zetterling og Alf Kjellin.

Handling
--------

Handlingen finner sted i Hälsingland i løpet av 1800-tallet. Storbonden Germund (spilt av Sten Lindgren) har en datter Marit som ønsker å gifte seg med nabo-bonden Elias sin sønn Mats. I nabolaget bor også den slemme Jon, som blir foraktet av alle andre. For mange år siden skulle Germund etter planen gifte seg med Gertrud, men hun stakk av sammen med en spelemann og fødte Jon. De to var også foraktet, og druknet i en elv. Jon er dreng på en bondegård hos Varmeln-presten som ofte slår ham. En dag ødelegger han Jons fiolin, og forbanner spillingen hans. Spelemannen Glabo-Kalle som la merke til dette, lover imidlertid å gi Jon en ny fiolin.

Germund bor sammen med Gertruds søster Elin som bor på Ols-gården, og som nå har blitt enke. Hun ønsket tidligere å gifte seg med Germund, men dette skjedde aldri. De snakker om det som har vært, og forbannelsen som Germund mener hviler på alle spelemenn - og Jon spesielt. På en fest drikker Mats seg full, og forsøker å voldta Marit. Hun løper hjem, men blir jagd underveis. Men Jon griper inn, og redder henne. Det tar ikke lang tid før de er forelsket. Marit og Jon møtes i all hemmelighet, mens bryllupet hennes blir planlagt. Når faren Germund finner ut hvordan det er, blir han veldig lei seg; Marit er hans alt på jorden. Germund er redd for at Marit skal kvitte seg med Jon på samme måte som kona hans kvitt spelemannen sin. Marit bekjenner sine romantiske følelser for Jon, overfor faren sin. Han sørger for at Jon forlater området.

Marit lover under press å gifte seg med Mats, dersom faren lar Jon være i fred. Det forberedes derfor bryllup på Germundsgården. Men i kirken hører Marit en fiolin spille, noe som minner henne om Jon. Hun skynder seg ut i løpet av bryllupet, tar en hest og kjører sin vei. Germund og Elin følger etter i en vogn. Men denne vognen velter, og Elin blir så skadd at hun blir sengeliggende.

Rolleliste (i utvalg)
---------------------

* Mai Zetterling – Marit Germundsdotter
* Alf Kjellin – Jon
* Sten Lindgren – Germund Germundsson
* Anna Lindahl – Elin
* Hilda Borgström – Kerstin
* Ulf Palme – Mats Eliasson
* Hugo Hasslo – Knut
* Inga Landgré – Barbro
* Ivar Hallbäck – Glabo-Kalle, spelemann
* Torsten Bergström – Varmeln-presten
* Ingrid Magnusson – Stina
* Carl Ström – skogvaktare

Referanser
----------

Eksterne lenker
---------------

* (en) *Driver dugg, faller regn* på Internet Movie Database Rediger på Wikidata

* (no) *Driver dugg, faller regn* hos Filmfront Rediger på Wikidata

* (sv) *Driver dugg, faller regn* i Svensk Filmdatabas Rediger på Wikidata

* (da) *Driver dugg, faller regn* i Danmark Nationale Filminstitut Rediger på Wikidata

* (en) *Driver dugg, faller regn* på AllMovie Rediger på Wikidata

* (nl) *Driver dugg, faller regn* på MovieMeter Rediger på Wikidata

Portaler: Film | Sverige
***Out from the Shadow*** er en amerikansk stumfilm fra 1911, regissert av D. W. Griffith.

Handling
--------

Etter at deres eneste barn døde, overgir fru Vane seg til sykelig sorg. Men hun forsømmer også ektemannen, seg selv og sine plikter. Hun sitter konstant og gråter over barnets små plagg. Til tross for ektemannens anstrengelser for å oppmuntre henne, fortsetter hun å hengi seg til denne oppførselen.

Etter hvert blir ektemannen mer likegyldig til sin egen kone. Etter råd fra moren sin bestemmer kona seg snart for å vinne ektemannen sin tilbake. Men samtidig har mannen hennes blitt veldig god venn med en livligere ung enke.

Skuespillere
------------

* Blanche Sweet som Mrs. Vane
* Edwin August som Mr. Vane
* Jeanie Macpherson
* Donald Crisp
* John T. Dillon

Referanser
----------

1. ↑  Out from the Shadow

Eksterne lenker
---------------

* (en) *Out from the Shadow* på Internet Movie Database Rediger på Wikidata

* (en) *Out from the Shadow* på Silent Era Rediger på Wikidata
**Konstantin Andrejevitsj Somov** (russisk: Константин Андреевич Сомов, født 18. novemberjul./ 30. november 1869greg. død 6. mai, 1939) var en russisk kunstner som blir assosiert med Mir iskusstva-bevegelsen. Ettersom han var født inn i en familie med en stor kunsthistoriker og kurator ved Eremitasjen, ble han tidlig interessert i det 18. århundrets kunst og musikk.

Somov studerte ved Det keiserlige kunstakademiet under Ilja Repin fra 1888 til 1897. Mens han var ved Akademiet, ble han venn av Aleksandr Benois, som introduserte han for Sergei Diaghilev og Leon Bakst. Da de tre stiftet *Mir iskusstva*, bidro Somov med stoff til tidsskriftet. Somov var homoseksuell, akkurat som mange av de andre medlemmene av *Mir iskusstva*.

Etter inspirasjon fra Watteau og Fragonard, foretrakk han å arbeide med vannfarger og gouache. I tre år arbeidet han på sitt mesterverk, «Kvinne i blått», malt på 18. århundrets portrettmaner.

I tiden rundt 1910 utførte Somov en serie rokokko harlekin-scener og illustrasjoner til dikt av Aleksandr Blok. Store deler av verkene hans ble utstilt i utlandet, spesielt i Tyskland. I Tyskland ble også den første monografien om han utgitt, i 1909.

Etter oktoberrevolusjonen emigrerte han til Amerika, men fant at landet var «fullstendig fremmed for hans kunst» og flyttet til Paris, hvor han døde i 1939. Han ble gravlagt på Sainte-Geneviève-des-Bois-kirkegården.

14. juni 2007 ble Somovs landsskapsbilde «Regnbuen» (1927) solgt på Christie's for 7.33 million dollar, rekord for et verk ved en auksjon av russisk kunst.

Verk
----

* Kvinne i Blått (1897)Kvinne i Blått (1897)
* Vjatjeslav Ivanov (1906)Vjatjeslav Ivanov (1906)
* Eugene Lanceray (1907)Eugene Lanceray (1907)
* Aleksandr Blok (1907)Aleksandr Blok (1907)
* Mikhail Kuzmin (1909)Mikhail Kuzmin (1909)
* Alexander Blok's Teater (1909)Alexander Blok's *Teater* (1909)
* Harlekin og dame (1921)Harlekin og dame (1921)
* Sergei Rachmaninoff (1925)Sergei Rachmaninoff (1925)
* Regnbuen (1927)Regnbuen (1927)

Referanser
----------

1. ↑  Ryan, Judith; Thomas, Alfred (2003), *Cultures of Forgery: Making Nations, Making Selves*, Routledge, s. 151, ISBN 0415968321
2. ↑  Varoli, John (2007-06-14), «Russian Sale Sets Record, 'Crazy' Prices at Christie's, London», *Bloomberg*, arkivert fra originalen on 2007-09-30, besøkt 2007-09-20

Portaler: Kunst | Russland

|  |  |
| --- | --- |
| Oppslagsverk/autoritetsdata | Prabook **·** Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF **·** BNF (data) **·** BNF (data) **·** LIBRIS **·** SUDOC **·** ULAN **·** NKC **·** RLS **·** MusicBrainz
 |
**Marit Wiig** (født 1949) er en norsk offentlig tjenestemann, idrettsleder og tidligere håndballspiller. Hun har hatt flere lederderstillinger, både innen det private og offentlige. Blant annet har hun vært avdelingsdirektør i NHO og ekspedisjonssjef i Idrettsavdelingen i Kulturdepartementet.

Karrière
--------

Wiig er utdannet jurist ved Universitetet i Oslo i 1975.

I 1976 ble hun ansatt i Forbruker- og Administrasjonsdepartementet, hvor hun var ekspedisjonssjef fra 1986–1990. Deretter avdelingsdirektør i Norges Postsparebank (1990–1992), seniorrådgiver i Verdensbanken i Washington (1992–1994), direktør i Administrasjonsavdelingen i Postbanken (1994–1995) og direktør for Avdeling for lønns- og arbeidsvilkår i Næringslivets Hovedorganisasjon (NHO) (1995–1999). I 1999 ble hun i statsråd tilsatt som direktør i Toll- og avgiftsdirektoratet for seks år. I 2005 fikk hun åremålet forlenget, men gikk av etter eget ønske i 2007. Wiig var deretter spesialrådgiver ved Senter for statlig økonomistyring før hun i 2010 ble utnevnt til ekspedisjonssjef i Idrettsavdelingen i Kulturdepartementet. Fra 2015 til 2019 var hun president for Norges Golfforbund.

Idrett
------

Wiig spilte håndball på Vestar og vant flere seriemesterskap.

Hun har også hatt verv og lederstillinger innen idretten. Hun var visepresident i Norges Håndballforbund fra 1984 til 1988, styremedlem i Norges Idrettsforbund fra 1987 til 1990 og visepresident fra 1990 til 1994. Fra 1988 til 1994 var hun også styremedlem i Lillehammer Olympiske Organisasjonskomité (LOOC). Hun stilte til valg som idrettspresident i 1994, men tapte avstemningen mot Arne Myhrvold. Hun har også vært leder for Norges idrettsforbund og olympiske og paralympiske komites lovutvalg, men trakk seg fra dette vervet i mars 2010 etter å ha blitt utnevnt som ekspedisjonssjef i Kulturdepartementet.

Referanser
----------

1. ↑   Store norske leksikon, snl.no, besøkt 30. juni 2022[Hentet fra Wikidata]
2. ↑   Dagbladet, www.dagbladet.no, utgitt 1999, besøkt 30. juni 2022, «Hun syntes ikke det var vanskelig å komme fra garden på Jessheim til blazermiljøet på Det juridiske fakultet ved Universitetet i Oslo»[Hentet fra Wikidata]
3. ↑   Romerikes Blad, www.rb.no, utgitt 2010, besøkt 30. juni 2022[Hentet fra Wikidata]
4. ↑  «Marit Wiig ny ekspedisjonssjef i Idrettsavdelingen». Kulturdepartementet. 12. februar 2010.
5. ↑  «Golftinget valgte Marit Wiig som president i NGF». *Norges golfhistorie* **(norsk)**. 20. september 2019. Besøkt 29. juni 2020.
6. ↑  «Marit Wiig lanseres som idrettspresident». *www.bt.no*. 27. februar 2004. Besøkt 30. juni 2020.
7. ↑  «– Uryddig og personfokusert valgkamp». VG. Besøkt 9. mars 2010.

|  |  |
| --- | --- |
| Oppslagsverk/autoritetsdata | Store norske leksikon
 |
Et drivanker.
Et **drivanker** (eller **nødanker**) er en enhet som slepes etter skip, redningsflåter eller andre sjøfartøy i vanskelige værsituasjoner.

Ankeret reduserer farten på fartøy i hardt vær, ved at det ikke får en merkbar hastighetsøkning på vei ned fra dønninger/bølger, og dermed bremser farten inn mot neste bølge. Dette gir økt sikkerhet, samtidig som drivankeret sørger for bedre kontroll over fartøyet ved å holde stevnen eller akterenden opp mot vindretningen. Drivankeret er konstruert slik at det gir stor motstand når det blir trukket gjennom vannet. Ankeret kan være tradisjonelt oppbygget og finnes i noen tilfeller som fast inventar ombord på et fartøy. I nødsituasjoner kan det lages en nødløsning av tilfeldige materialer som finnes på skipet.

Se også
-------

* Drivanker på baatwiki.no Arkivert 3. desember 2013 hos Wayback Machine.

|  |  |
| --- | --- |
| Oppslagsverk/autoritetsdata | Store Danske Encyklopædi
 |

Eksterne lenker
---------------

* (en) Sea anchors – kategori av bilder, video eller lyd på Commons Rediger på Wikidata
**Hummuli kommune** er en tidligere landkommune i Valga fylke i Estland, på grensen til Latvia. Kommunen lå helt sørvest i fylket og administrasjonssenteret var landsbyen Hummuli. Kommunen hadde cirka 1 060 innbyggere og et areal på 163 km². Folketallet var stabilt. 

De største tettstedene er Hummuli med 339 innbyggere, og landsbyene Piiri og Jeti. Maleren Elmar Kits (1913–1972) malte i 1964 noen få landskapsmalerier fra innsjølandskapet vest i kommunen. Innsjøen *Valgjärv* sør for landsbyen Koorküla er den største av innsjøene, og ved undervannsarkeologi fant man i 1958 restene av en trebygd landsby på bunnen av sjøen, med røtter helt tilbake til 3300 f.Kr.. Landsbyen hadde stått på påler i innsjøen og dekket 737 m². De første funnene fra den arkaiske steinalderlandsbyen ble gjort i 1640 av den lokale godsherren Wolfgang Heinrich von Anrep, ved hjelp av livegne og russiske dykkere som fant kobbergjenstander.

Den tyske orden etablerte et fort nord for stedet Hummuli på 1300-tallet, antakelig på stedet til et enda eldre estisk borganlegg.

Referanser
----------

1. ↑  «Maakatastri statistika». Det estiske landinspektorat. Besøkt 23. mars 2020.
2. ↑  ; *Estlands statistikkbyrå*; besøksdato: 30. mai 2017.
3. ↑  *A ja O taskuteatmik: Eesti*, Eesti Entsüklopeediakirjastus, Tallinn 2007.
4. ↑  Kokk, Aavo og Eilart, Andres: *Brushstroke Estonia*, forlaget Regio. Tallinn, 2011, side 74.

Eksterne lenker
---------------

* (en) Hummuli Parish – kategori av bilder, video eller lyd på Commons Rediger på Wikidata

| * v
* d
* r
Kommuner i Valga fylke |
| --- |
| Regionens våpen | Landkommuner | Otepää **·** Tõrva **·** Valga | Estlands flagg |
| Historiske kommuner | Helme **·** Hummuli **·** Karula **·** Palupera **·** Puka **·** Põdrala **·** Pühajärve **·** Sangaste **·** Taheva **·** Tõlliste **·** Tõrva **·** Valga  **·** Õru |

Portal: Estland

|  |  |
| --- | --- |
| Oppslagsverk/autoritetsdata | GeoNames
 |
Hummer regnes som en delikatesse, men passer dårlig sammen med en søt dessertvin.
**Hummer og kanari** er et norsk uttrykk som betyr «blanding av likt og ulikt».

Uttrykket skriver seg fra jobbetiden rundt første verdenskrig, der den tyske ubåttrusselen skapte svimlende fraktrater og gjorde at Norge fikk mange nyrike som slo seg opp på spekulasjon i shippingaksjer (jf. Bør Børson). Disse ville gjerne vise sin nyvunne rikdom, og bestilte gjerne hummer og dessertvin fra Kanariøyene – «kanari» blant kjennere. Salt hummer og søt dessertvin passer særdeles dårlig sammen, men det var av underordnet viktighet for datidens nyrike siden disse tingene gjerne var de dyreste valgene på henholdsvis mat- og vin-menyene til landets mest eksklusive restauranter.

Referanser
----------

1. ↑  «Hummer og kanel: misforståtte uttrykk». Språkrådet. Arkivert fra originalen 28. februar 2014. Besøkt 8. august 2017.
2. ↑  Willis, Herman (1998). *Gro - en karriere?*. Oslo: LibriArte. s. 15-16. ISBN 8244502371.
**International Cotton Exposition** var en verdensutstilling som ble holdt i Atlanta i Georgia fra 5. oktober til 3. desember 1881.

Plasseringen av denne verdensutstillingen var langs den vestlige og den atlantiske jernbanetrasé i Atlanta. Utstillingen var planlegat å skulle vise fremdriften av byen siden ødeleggelsene under slagene i Atlanta under den amerikanske borgerkrigen og de mange nye utbyggingene på grunn av den store produksjonen av bomull i dette området. Utstillingen ble plassert bare en kort togtur fra Atlanta sentrum, og den ble utformet slik at den største bygningen senere kunne brukes som en bomullsmølle. En kvart million mennesker deltok å generer mellom 220 000 og 250 000 dollar til byggingen. 

Verdensutstillingen ble åpnet den 5. oktober 1881 og arrangementet ble besøkt av mange guvernører, senatorer og kongressmedlemmer og utstillingen ble regnet som en suksess på alle måter. Det ble gjennomført hele 1113 utstillinger hvorav de sørlige delstatene bidro med mer enn halvparten av disse utstillingene. En mølle til å produsere bomull ble åpnet på dette stedet i 1882 og denne mølla var i drift frem til 1969.
**Glóin** er navnet på en fiktiv dverg i Tolkiens Midgard.
Han var sønn av Thorin I, og ble født i året 2216 i det tredje tidevervet, og etterfulgte sin far som konge av Durins folk da faren døde i år 2289 T.T.. Han utvidet gruvene i Ered Mithrin, og gav opp Erebor. Han ble etterfulgt av sin sønn, Óin, da han døde i 2385.

Navnet Glóin har Tolkien henta fra det norrøne diktet Voluspå, hvor Durin lister opp navn på dvergene som ble skapt av Ymes kropp.


|  |  |  |
| --- | --- | --- |
| Forgjenger:**Thorin I** | **Konge over Durins folk**(2289–2385 T.T.) | Etterfølger:**Óin** |

---

Det var også en annen Glóin. Glóin ble født i år 2703 i det tredje tidevervet. Han var far til Gimli. Denne Glóin var en av de 13 dvergene i følget til Thorin Eikenskjold i Hobbiten, og dermed en av følgesvennene til Bilbo Lommelun. Glóin og hans bror Óin var sønner av Gróin, som var sønnesønn av Borin, som var den yngste sønnen av Kong Náin II og derfor var de i direkte slekt med Durin den Udødelige. Både Glóin og Óin var med i Thorins følge. Glóin døde i år 15 i det fjerde tidevervet.

Portal: Litteratur
Båndstripe for INTERFET-medaljen
**International Force East Timor-medaljen** (engelsk: *International Force East Timor Medal*) er en australsk medalje innstiftet 25. mars 2000 og som tildeles personell som tjenestegjorde i INTERFET, den internasjonale styrken i Øst-Timor 1999–2000. Styrket ble ledet av Australia. Medaljen tildeles av Australias generalguvernør.

Utforming
---------

Medaljen er utført i sølvnikkel. Adversen bærer et fredsmotiv, omrisset av en stilisert due, som i nebbet holder en olivenkvist. Duen er satt over et kart over Øst-Timor. Motivet er omgitt av omskriften «INTERNATIONAL FORCE EAST TIMOR». Det er også en olivenkvist i nedre del av medaljen. Reversen har omskriften «TOGETHER AS ONE FOR PEACE IN EAST TIMOR». Medaljen er opphengt i båndet i en spenne, som er besatt med en sjutagget stjerne, en såkalt føderasjonsstjerne, som også er å finne i Australias flagg. Medaljebåndet er har en smal rød midtstripe flankert av striper i mørk grønt og striper i lys blått og hvitt ved kantene.

Tildeling
---------

Medaljen tildeles personell i Australias forsvar som tjenestegjorde minst 30 dager eller 30 tokt i INTERFET mellom 16. september 1999 og 10. april 2000. I alt 17 land bidro med personell til INTERFET. Den australske medaljen for deltagelse i styrken kan også tildeles tjenestegjørende personell fra andre land enn Australia. Dette var første gang Australia delte ut en av sine kampanjemedaljer til utledninger. Det ble utdelt totalt 15 046 medaljer, hvorav 8 690 til australsk personell og 6 356
til utenlandske medlemmer av INTERFET.

Medaljen og Norge
-----------------

International Force East Timor-medaljen ble også tildelt nordmenn og er godkjent til bruk på norsk militær uniform. I norsk militær sammenheng behandles medaljen som tilhørende «Gruppe 5: Andre utenlandske dekorasjoner».

Referanser
----------

1. ↑  CAG S159 dated 30 March 2000 (Letters Patent and Regulations) Arkivert 15. mars 2011 hos Wayback Machine. *Commonwealth of Australia Gazette, 30. mars 2000.*
2. 1 2 3 4 5  *International Force East Timor Medal* Arkivert 11. september 2009 hos Wayback Machine. *itsanhonour*, Directorate of Honours and Awards, besøkt 23. november 2009.
3. ↑  CAG S8 dated 4 January 2001 (Determination) Arkivert 6. desember 2008 hos Wayback Machine. *Commonwealth of Australia Gazette, 4. januar 2001.*
4. ↑  John W. Mussell: *The Medal Yearbook 2010*, Honiton: Token Publishing, 2009, s. 377.
5. ↑  Se *f-xtra* Arkivert 24. juli 2011 hos Wayback Machine. nr. 1, 2009, s. 15, bilag til *Forsvarets Forum*, nr. 11, 2009.
**Kunwar Digvijay Singh** også kjent som «K.D.Singh «Babu» (født 2. februar 1922 i Barabanki, død 27. mars 1978 i Lucknow) var en indisk landhockeyspiller som deltok i de olympiske leker 1948 i London og 1952 i Helsingfors.

Singh ble olympisk mester i landhockey under OL 1948 i London. Han var med på det indiske laget som vant landhockeyturneringen. Det var tretten lag med i turneringen og India vant sine tre kamper i gruppespillet med sammenlagt 19-1. I semifinalen slo de Nederland med 2-1 og i finalen Storbritannia med 4-0.

Fire år senere, under OL 1952 i Helsingfors, vant han sin andre olympiske gullmedalje i landhockey. India vant semifinalen med 3-1 over Storbritannia og i finalen beseiret de Nederland med 6-1. Singh var lagkaptein på laget.

OL-medaljer
-----------

* 1948 Storbritannias flagg London - Gull **Gull** i landhockey Indias flagg India
* 1952 Finlands flagg Helsingfors - Gull **Gull** i landhockey Indias flagg India

Han mottok den indiske utmerkelsen Padma Shri for sitt virke i 1960.

Referanser
----------

1. 1 2 3 4 5   www.iloveindia.com, besøkt 15. november 2018[Hentet fra Wikidata]

Eksterne lenker
---------------

* (en) Kunwar Singh – Olympedia Rediger på Wikidata

* (en) Kunwar Singh – Sports-Reference (OL-resultater – arkivert) Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND
 |
Innfarten til kibbutzen
Ramat HaKovesh
**Ramat HaKovesh** (hebraisk: רָמַת הַכּוֹבֵשׁ, 'Erobrerhøydene') er en kibbutz sentralt i Israel. Den ligger omkring 7 kilometer nord for Kfar Saba og tilhører Drom HaSharon regionale kommune. Den har litt over 600 innbyggere.

Historie
--------

Kibbutzen ble grunnlagd av sionist-ungdom fra bevegelsene Hashomer Hatzair og HeHalutz, blant annet jøder fra Wizna i Polen.

Den 16. november 1943 søkte britiske militære i kibbutzen etter våpen. Innbyggerene gjorde motstand og det oppstod et voldelig sammenstøt. En innbygger mistet livet og 14 ble såret, og britene arresterte 35.

Sylvia Rafael (1935-2005), kjent fra Lillehammersaken (1973), er gravlagt på kibbutzens gravlund.

Referanser
----------

1. ↑  «מעשה התעללות בישוב העברי - התנפלות המשטרה על רמת הכובש". *Davar*. 28. november 1943.
2. ↑  Learsi, Rufus. *Fulfillment - The Epic Story of sionisme*[*død lenke*]. Read Books:2007. s.333

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Britz** er en ortsteil i bydelen Neukölln i Berlin i Tyskland.

Historie
--------

Britz nevnes første gang i skriftlige kilder i 1237 som Britzig. I Karl IV. Landbuch fra 1375 er den oppført som *Briczig*. Navnets opprinnelse er sorbisk – vendisk og kan sammenliknes med det obersorbisk *přistaw* for havn eller *předměsto* for forstad. Ortsteilene i Neukölln har i århundrer vært bebodd av nordböhmiske håndverkerfamilier.

Britz var en selvstendig landkommune inntil 1920 da den ble innlemmet i Berlin.

Byggverk
--------

Boligområdet Hufeisensiedling er fra 2006 oppført på UNESCOs liste over verdensarven under tittelen Modernistiske boligområder i Berlin.

Kultur
------

Luftfoto av Britzer Garten
Britz er kjent for senderen til Deutschlandradio, tidligere RIAS. Britzer Garten ble etablert i 1985 som en del av dette årets Bundesgartenschau.

Eksterne lenker
---------------

* (en) Berlin-Britz – kategori av bilder, video eller lyd på Commons Rediger på Wikidata

* (en) Berlin-Britz – galleri av bilder, video eller lyd på Commons Rediger på Wikidata

Portal: Tyskland

| * v
* d
* r
Ortsteiler i Berlins bydel Neukölln |
| --- |
| Stadtwappen Berlin | 
* Britz
* Buckow
* Gropiusstadt
* Neukölln
* Rudow

 | Bezirkswappen Neukölln |

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
**Ramberg** er en plass under Meås i Seljord gnr. 28 bnr. 12.   
 Ramberg ligger under fjellet Skogsodd, på grensen mot Åsgrend i Kviteseid kommune.

Land og lynne
-------------

De første som en vet bodde på plassen var Johans Talleivson og kona Ingeleiv Jarandsdotter. Ingeleiv var en av de beste kildene for Magnus Brostrup Landstad og Olea Crøger da de samlet folkeviser.

Plassen Ramskeid i Kviteseid ligger tett ved. Her vokste Maren Ramskeid opp. Hun var kilde for Olea Crøger da hun nedtegnet Draumkvedet.  
 Olav Skogen (1816–1884) bodde og på Ramskeid. Han var barnebarn av Anne Golid som var kilde for Jørgen Moe, og var selv en stor forteller og spelemann. Han var far til spelemannen Jørgen Tjønnstaul.  
 I en periode bodde også familien til den legendariske kjempekaren, Sterke-Nils, her.  

Underberg og Staulen er naboplasser mot Seljord. Olaug Andresdotter Navarskard; 
søster av Hølje, Leidulf og Gaute Navarskard fra Møsstrond ble gift til Underberg, og hun og mannen, Andres Torson, rydda plassen i 1830-årene.  
 
Spelemannen Olav Eivindson Jonslid g.m. Kjersti Johansdotter Ramberg rydda Staulen og bygde der i 1840-årene.

Spelemannen Kjetil Flatin mente det var spelemannsnatur i området. Han kjøpte Ramberg ca.1899 og bodde der livet ut. Både på Ramberg og på Underberg var det felemakerverksteder.

Kilder
------

* Buen, Knut: Jørgen Tjønnstaul, 1984 ISBN 82-991168-0-5
* Flatin, Tov: Seljord II, 1945
En flaske Larsen cognac, typisk formgitt som et vikingskip
Flasker med Larsen cognac
**Larsen** er et konjakkhus. De har ikke egne vinmarker, så de er en negociant.

Historie
--------

Huset ble grunnlagt av nordmannen (fra Tromsø) Jens-Reidar Larsen i 1926. Han flyttet til Bordeaux i 1919, 24 år gammel, for å jobbe med vin og brennevin. Han hadde opprinnelig planer om å bli i Bordeaux, men slo seg etter hvert ned i byen Cognac da hans lidenskap for konjakk økte. Han arbeidet først for konjakkhuset *Prunier*, der han bl.a. solgte konjakk til norske apotek. Senere kjøpte han det lille konjakkhuset *Joseph Gautier* (1926), og lanserte sitt eget merke; *Larsen*. Helt fra starten av brukte han vikinger i markedsføringen. Slagordet var da også «Le Cognac des vikings». Han produserte også akevitt i starten, etter en gammel norsk oppskrift, men denne drikken falt ikke i smak hos franskmennene.

Jens-Reidar Larsen giftet seg med en kvinne fra Cognac, og sammen fikk de sønnen Jean, som senere overtok huset og lyktes veldig godt, særlig med eksporten. Jeans sønner Frédéric og Nicolas Larsen har nå tatt over driften. Grunnleggeren selv døde i 1980.

18. desember 2012 ble det kunngjort at Rèmy Martin hadde tatt over 100 % av aksjemajoriteten og Larsen cognacs lager. Produktene skulle videreføres av de nye eierne.

Rèmy Martin videresolgte selskapet til finske ALTIA sommeren 2013. Finske ALTIA og Norske ARCUS ble fusjonert til ett selskap i september 2021 og fikk navnet ANORA Group.

Produksjon
----------

Selskapet kjøper kun konjakk fra andre vinbønder, men blander selv (negociant). Spesialiteten er flasker som er formet som vikingskip, en markedsføring som har slått an godt, særlig i Skandinavia. Det første Vikingskipet kom ut i 1952 og var produsert i glass. Litt senere begynte Larsen å produsere vikingskipene i porselen. De har kommet ut i en rekke farger og størrelser fra 5cl, 35cl, 50 og opp til 150cl.

Forskjellige utgaver
--------------------

* VS Viking’s Cognac
* VSOP
* Leif Eiriksson
* Très Vieille Fine Champagne – gjennomsnittlig over 35 års fatlagring
* Napoleon – gjennomsnittlig 15 års fatlagring, hentet fra Grande Champagne, Petite Champagne og Fins Bois
* XO – hentet fra Grande Champagne og Fins Bois
* Arctic XO – gjennomsnittlig over 20 års fatlagring
* Viking Shield – Fine champagne med gjennomsnittlig 7 års fatlagring
* Viking Ship – Fine champagne med gjennomsnittlig 7 års fatlagring
* Golden Viking Extra – gjennomsnittlig over 25 års fatlagring, hentet fra Grande Champagne, Petite Champagne og Borderies
* Extra Reserve – Fine Champagne
* Viking Bell – kun i taxfree-butikker, flasken er formet som en liten skipsklokke
* XO Extra d’Or – gjennomsnittlig over 20 års fatlagring, hentet fra Grande Champagne, Petite Champagne og Fins Bois
* Svalbard-cognac – et begenset opplag på 1500 flasker som ble sluppet i 1991.

I tillegg produserer selskapet også Pineau des Charentes.

Eksterne lenker
---------------

* Offisielt nettsted Rediger på Wikidata
* offisiell hjemmeside til samlerklubben
| Medaljeoversikt |
| --- |
| Konkurrerte for Norge Norges flagg |
| Orientering |
| Verdenscupseiere, enkeltløp: 0 
(én sjetteplass)
*Per 28. mai 2017* |
| Verdensmesterskap |
| Bronse | 2012 Sveits’ flagg Lausanne |  Stafett |
| Norgesmesterskap |
| Gull | 2017 Hamar |  Sprint |
| Sølv | 2011 Arendal |  Sprint |
| Sølv | 2012 Øvrevoll, Oslo |  Sprint |
| Junior-VM (JWOC) |
| Gull | 2007 Australias flagg Dubbo |  Stafett |
| Gull | 2008 Sveriges flagg Göteborg |  Sprint |

**Silje Ekroll Jahren** (født 10. mai 1988 i Nordkisa) er en norsk orienteringsløper. Hun løper for den svenske klubben Sävedalens AIK og det norske landslaget. I norgesmesterskap representerer hun romeriksklubben Raumar Orientering.

Karriere
--------

### Juniortiden (2005-2008)

Ekroll Jahren tok gull på stafetten under junior-VM i australske Dubbo i 2007. Med seg på vinnerlaget hadde hun Kine Hallan Steiwer og Siri Ulvestad. Året etter tok hun sølv på sprinten i Göteborg. Dette var hennes fjerde og siste junior-VM. 

Fra junior-NM har hun to gull på langdistanse og to sølv fordelt på mellomdistanse og ultralang distanse. På denne tiden var Jahren også en dyktig langrennsløper, noe som resulterte i blant annet en sølvmedalje og to bronsemedaljer fra Junior-NM på ski.

### Senior (2009-dd)

I 2012 var Ekroll Jahren på det norske laget som tok bronse på stafetten under VM i sveitsiske Lausanne. Hun løp den første etappen for Norge, og det var Mari Fasting og Anne Margrethe Hausken Nordberg som løp de øvrige etappene. Hun ble nummer 10 på sprinten i Lausanne og satte i VM-sammenheng personlig bestenotering to år senere med åttendeplassen fra sprinten i skotske Inverness.

Hun har vært blant de ti beste i enkeltløp i Verdenscupen seks ganger. Hennes beste plassering er sjetteplass fra Langdistanse i sveitsiske Arosa i september 2015.

Fra NM har Jahren ett gull og to sølvmedaljer på sprintdistansen. Sølvmedaljene tok hun i 2011 og 2012. NM-gull vant Ekroll Jahren under norgesmesterskapet på Hamar i 2017. I tillegg til gullmedaljen mottok hun kongepokalen.

Eksterne lenker
---------------

* (en) Silje Ekroll Jahren – IOF Rediger på Wikidata

* (en) Silje Ekroll Jahren – World of O Rediger på Wikidata
* Løperens hjemmeside Arkivert 25. oktober 2015 hos Wayback Machine.
*Ophiocordyceps sinensis*.
**Larvesopp** *(Ophiocordyceps sinensis)* er en slags sopp som vokser i Himalaya. Den kalles ***Yartsa Gunbu*** på tibetansk, og på kinesisk ***Dōng chóng xià cǎo**, 冬虫夏草* («vinterlarve, sommergress»). Soppen angriper larven av spøkelsessvermer, og tar bolig inne i den levende larven. Etter hvert blir larven drept og fortært av soppen, som utvikler seg videre med et stilkaktig fruktlegeme som etter hvert stikker ut av den mumifiserte larven. Soppen finnes i avgrensede høysletter (3.000 - 5.000 moh.) i Tibet, Nepal, Bhutan og Nord-India. Omsetningen for det kinesiske markedet skjer utfra byen Xining.

Larvesopp omsettes tradisjonelt som naturmedisin i Tibet i anslagsvis tusen år, og nevnes fra 1400-tallet i kinesiske skrifter som anbefalte den mot kramper og smerter ved utblanding i varmt vann, suppe eller kjøtt. I kinesisk folkemedisin har man tilskrevet soppen som middel for å styrke lungene, nyrene, immunforsvaret og potensen. Det er utført begrensede vestlige tester av virkningen, som tilsier en mulig anti-inflammatorisk effekt mot betennelse. Det siste tiåret har prisen på soppen steget til ufattelige nivåer i Kina, hvor en kur koster om lag 20.000 kroner, basert på en pris på 40-100 kroner per larve (2013).

Referanser
----------

1. 1 2  Torbjørn Peterson, *Larvesoppen er dyrere enn gull*, i *Aftenposten* 3. juni 2013, side 14.

Eksterne lenker
---------------

* (en) *Larvesopp* i Global Biodiversity Information Facility Rediger på Wikidata

* (en) *Larvesopp* hos Index Fungorum Rediger på Wikidata

* (en) *Larvesopp* hos MycoBank Rediger på Wikidata

* (en) *Larvesopp* hos NCBI Rediger på Wikidata

* (en) *Kategori:Ophiocordyceps sinensis* – bilder, video eller lyd på Wikimedia Commons Rediger på Wikidata

* (en) *Ophiocordyceps sinensis* – galleri av bilder, video eller lyd på Wikimedia Commons Rediger på Wikidata

* *Ophiocordyceps sinensis* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** TasteAtlas **·** NDL
 |
**Lars Øy** (født 28. august 1973 i Fredrikstad) er en norsk politiker (H). Fra oktober 2013 var han statssekretær ved Statsministerens kontor i Erna Solbergs regjering. 

Øy er født og oppvokst i Fredrikstad. I 1993 flyttet han til Trondheim for å studere ved NTH. Der fortsatte han sin karriere i Unge Høyre, og var blant annet leder i Trondheim Unge Høyre og nestleder i Sør-Trøndelag Unge Høyre. Øy var medlem av Trondheim bystyre 1995–1996. I 1995 vant han Elitekurset, Unge Høyres fremste skolering. Senere har Øy vært ansatt som politisk rådgiver i Unge Høyre, som rådgiver for daværende partileder Jan Petersen og som informasjonssjef i partiet. Mellom 2003 og 2013 var Øy sekretariatsleder for Høyres stortingsgruppe.

Sammen med Høyre-mannen Johan Giertsen står Øy bak nettstedet Poll of polls.

Lars Øy er sønn av pressemannen Nils E. Øy, mangeårig generalsekretær i Norsk Redaktørforening.

Referanser
----------

1. ↑  «Statssekretær Lars Øy (H)». regjeringen.no. Besøkt 26. november 2014.

Eksterne lenker
---------------

* (no) Lars Øy hos Norsk senter for forskningsdata politikerarkiv (nedlagt) Rediger på Wikidata
**Jon Mathias Hippe** (26. september 1959) er en norsk velferdsstatsforsker og næringslivsleder. Han er direktør for offentlig pensjon i Storebrand.

Hippe har hovedfag i statsvitenskap med støttefagene sosialøkonomi og offentlig rett fra Universitetet i Oslo. Han ble i 1997 dr.philos. fra Universitetet i Bergen. Han har tidligere vært kommunikasjonsdirektør i Telenor ASA, viseadministrerende direktør i Storebrand Liv og konserndirektør i Storebrand ASA. Fra 2004 til 2015 var han daglig leder for Fafo. Han ble i juni 2009 oppnevnt som leder av Finanskriseutvalget. Tidligere har han ledet det offentlige utvalget som utredet private tjenestepensjonsordninger i Norge og som avla sin innstilling i juni 2009.

Han er broren av journalisten Ivar Hippe.

Referanser
----------

1. ↑  (no) BIBSYS
2. ↑  «Disse er med - Konferanse». Næringslivets Hovedorganisasjon. Arkivert fra originalen 24. juli 2011. Besøkt 7. januar 2009.  «Arkivert kopi». Arkivert fra originalen 24. juli 2011. Besøkt 13. januar 2010.
3. ↑  Reinert, Erik S. (24. juni 2009). «Krise og mangfold». *Klassekampen*. s. 3.  Bruk av `|besøksdato=` krever at `|url=` også er angitt. (hjelp)
4. ↑  Staveland, Lars Inge (26. januar 2007). «Ekspertene kan ikke granske LO». *Dagbladet*. s. 6. Besøkt 10. januar 2010.

Eksterne lenker
---------------

* Presentasjon fra Fafo
**Jakob Gertsen (Ulfstand)** (død 18. april 1410 i Lund) var en dansk adelsmann fra Skåne og erkebiskop av Lund erkebispedømme fra 1392 til 1410.

Liv og virke
------------

### Bakgrunn

Han tilhørte en skånsk adelsslekt som siden tok navnet Ulfstand, og var bror til Henrik Gertsen, stamfar for den senere slekten. En meget tvilsom adelig lektskilde mener at hans far het Gert Minkwitz og var innvandret fra Tyskland.[]

### Prest

Han var kannik i Roskilde i 1385 og sekretær for dronning Margrethe. Han ble deretter erkediakon i Lund.

### Erkebiskop

Fra 1392 var han erkebiskop, og dermed Nordens fremste geistlige. Sammen med den svenske erkebiskopen av Uppsala, Henrik Karlsson kronet han i 1397 i Kalmar dronning Margrethes ennå umyndige slektning Erik av Pommern til konge over alle de tre nordiske kongerikene.

I sin egen domkirke stiftet han et eget kapell for den hellige Knut, Danmarks nasjonalhelgen. 

Gertsen eide Näsbyholm, og da han døde i 1410 tilfalt godset erkebispesetet. Han ble etterfulgt av erkebiskop Peder Kruse.

Referanser
----------

1. 1 2   Catholic-Hierarchy.org, katolsk hierarki ID gertsenj, besøkt 24. november 2021[Hentet fra Wikidata]

Litteratur
----------

* Ulfstand, Jacob Gertsen i Carl Frederik Bricka, *Dansk biografisk Lexikon* (1. utgave, 1904)

|  |  |
| --- | --- |
| Oppslagsverk/autoritetsdata | Dansk biografisk leksikon **·** Catholic-Hierarchy
 |
**RCA Records** (Radio Corporation of America) er et amerikansk plateselskap og er et av de underordnede selskapene til Sony BMG. RCA ble stiftet i 1901 som Victor Talking Machine Company, som senere ble «RCA Victor». 

RCA er navnet for tre forskjellige plateselskaper. RCA Records er for pop, rock og countrymusikk. RCA Victor er for blues, world musikk, jazz og teatermusikk, som inkluderer *sub-label* «Bluebird Records». Mens RCA Red Seal er plateselskapet for Klassisk musikk.

Artister
--------

* Ann-Margret
* David Bowie
* Avril Lavigne
* Dolly Parton
* Elvis Presley
* Slade
* Sweet

RCA i Norge
-----------

Til 1956 ble de amerikanske RCA-platene utgitt i Norge på His Master's Voice-etiketten. A/S Nera overtok representasjonen for RCA i Norge 1. januar 1956, og var sammen med Musica én av etikettene til A/S Nera. Da A/S Nera la ned grammofonvirksomheten i 1973 ble etiketten ovettatt av A/S Disco og senere av Grammofon A/S Electra. 

Da BMG Ariola etablerte et eget datterselskap i Norge overtok det RCA-etiketten.

Se også
-------

* Blue Note Records

Eksterne lenker
---------------

* (en) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** LCCN **·** BNF **·** BNF (data) **·** MusicBrainz
 |
Matebuss i Sigtuna, Stockholms län.
**Matebuss** (etter svensk *matarbuss*, engelsk *feeder bus*) er et begrep brukt innen kollektivtransport om busser som brukes til å frakte passasjerer til og fra større kollektivknutepunkter eller holdeplasser hvor de korresponderer med hovedrutene. Matebusser brukes oftest i forbindelse med jernbane- eller T-banestasjoner, ekspressbussruter eller bussmetroer. Matebusser er ikke en form for bussrutetype i seg selv, men er oftest lokalbussruter eller skyttelbusser. Flybussruter kan også sees på som matebusser for flyene.

Matebusser brukes særlig ved stasjoner og holdeplasser utenfor de større byene, og i utkanten av dem. Matebussen bør korrespondere med det andre kollektivmiddelet, det vil si at passasjerenes ventetid minimeres. Overgangen mellom transportmidlene bør også være enklest mulig, særlig av hensyn til bevegelseshemmede og folk med mye bagasje (jf. universell utforming). Et godt matebussystem utvider kollektivmiddelets influensområde og trafikkgrunnlag, i tillegg til at man unngår at flere busser med lavt passasjerbelegg tar opp veikapasiteten inn mot byen.

Referanser
----------

1. ↑  «matebuss», *NAOB*
2. ↑  «- Busstilbudet er rasert». Adresseavisen. 20. august 2013. Besøkt 26. januar 2018.

Eksterne lenker
---------------

* «Feeder bus definition», *Law Insider*

| * v
* d
* r
Busser |
| --- |
| Busstyper etter utforming | 
* Boggibuss
* Busshotell
* Dobbeltdekkerbuss
* Kombibuss
* Leddbuss
* Sedanbuss
* Semitrailerbuss
* Sporbuss

 |
| Busstyper etter bruksområde | 
* Sightseeingbuss
* Turnébuss

 |
| Busstyper etter fremdriftsmiddel | 
* Batteribuss
* Dampbuss
* Duobuss
* Gassbuss
* Gyrobuss
* Hybridbuss
* Trolleybuss

 |
| Bussrutetyper | 
* Bussmetro
* Ekspressbussrute
* Matebuss

 |
| Løyver | 
* Rutevognløyve
* Turvognløyve

 |
| Beslektede kjøretøy | 
* Bankbuss
* Bokbuss
* OB-buss

 |